חוק הביטוח הלאומי (תיקון מס' 169), התשע"ו-2016
הצעת חוק פרטית, הכנסת ה-20
פורסם: ספר החוקים, חוברת 2532, עמ' 577, 2016-02-17T00:00:00+02:00
חוק זה מרחיב את מעגל הזכאים למענק לימודים כך שהוא יינתן בעד ילדים שגילם עד 18, ולא עד 14 כקבוע היום, ובשיעור אחיד של 11.6% מהסכום הבסיסי, במקום בשיעורים משתנים כקבוע היום. כמו כן, נקבע כי המועד לקביעת גיל הילדים יהיה ב-31 בדצמבר של שנת הלימודים שבעדה משולם המענק, כך שיותאם לחוק לימוד חובה, במקום לפי התאריך העברי כפי שקבוע היום. החוק יחול משנת הלימודים תשע"ז ואילך.